กฎกระทรวงกฎกระทรวงฉบับที่ ๔ (พ.ศ. ๒๕๒๙)ออกตามความในพระราชบัญญัติเชื้อโรคและพิษจากสัตว์พ.ศ. ๒๕๒๕[๑] อาศัยอำนาจตามความในมาตรา ๕วรรคสอง มาตรา ๖ (๕) มาตรา ๘ วรรคสองมาตรา ๑๐ วรรคสอง มาตรา ๑๔ (๑) และ (๓)และมาตรา ๒๗ แห่งพระราชบัญญัติเชื้อโรคและพิษจากสัตว์ พ.ศ. ๒๕๒๕ รัฐมนตรีว่าการกระทรวงสาธารณสุขออกกฎกระทรวงไว้ดังต่อไปนี้ข้อ ๑ผู้ใดประสงค์จะขออนุญาตจำหน่ายเชื้อโรคและพิษจากสัตว์ให้ยื่นคำขอพร้อมด้วยหลักฐานตามที่ระบุไว้ในแบบจ.ช. ๑ ท้ายกฎกระทรวงนี้ข้อ ๒ ใบอนุญาตจำหน่ายเชื้อโรคและพิษจากสัตว์ ให้ใช้แบบ จ.ช. ๒ ท้ายกฎกระทรวงนี้ข้อ ๓ให้ผู้รับใบอนุญาตจำหน่ายเชื้อโรคและพิษจากสัตว์ปฏิบัติดังต่อไปนี้(๑)จัดให้มีการเก็บเชื้อโรคหรือพิษจากสัตว์ที่จำหน่าย ดังนี้(ก) เชื้อโรคหรือพิษจากสัตว์ต้องเก็บในหลอดหรือขวดที่ทำด้วยแก้วพลาสติก หรือโลหะ ปากหลอดเชื่อมปิดสนิทหรือมีฝาปิดสนิทด้านนอกของหลอดหรือขวดให้ปิดฉลากแสดงชื่อและชื่อทางวิทยาศาสตร์ของเชื้อโรคหรือพิษจากสัตว์ที่ใช้ในภาษาอังกฤษ พันหลอดหรือขวดด้วยกระดาษที่ดูดซึมน้ำได้โดยรอบก่อนนำมาบรรจุในภาชนะชั้นที่สอง(ข) ภาชนะชั้นที่สองต้องมีความคงทนไม่แตกง่ายและกันน้ำซึมผ่านได้ถ้าภาชนะชั้นแรกมีปริมาตรรวมกันเกิน ๕๐มิลลิลิตรต้องใส่วัสดุกันแตกระหว่างภาชนะชั้นที่สองและชั้นนอกสุดโดยรอบในกรณีที่ต้องการรักษาคุณภาพของเชื้อโรคหรือพิษจากสัตว์บางชนิด ให้เก็บในสภาวะที่มีอุณหภูมิไม่เกิน๕ องศาเซลเซียส(ค)ภาชนะชั้นนอกสุดเป็นหีบห่อบรรจุทำด้วยกระดาษแข็ง ไม้ หรือวัสดุอื่นที่มีความคงทนต่อการกระทบกระเทือนด้านนอกติดฉลากแสดงชื่อ และชื่อทางวิทยาศาสตร์ของเชื้อโรคหรือพิษจากสัตว์ที่ใช้ในภาษาอังกฤษปริมาณที่บรรจุ วัน เดือน ปีที่ผลิต สถานที่ผลิต คำว่า เชื้ออันตราย หรือ สารอันตราย และชื่อที่อยู่ของผู้ที่จะติดต่อได้ในกรณีที่ภาชนะบรรจุนั้นแตกหรือเสียหายในระหว่างการขนส่ง(ง)สถานที่ครอบครองหรือสถานที่เก็บเชื้อโรคและพิษจากสัตว์ที่จำหน่ายต้องปลอดภัยจากการแพร่กระจายของเชื้อโรคหรือพิษจากสัตว์โดยมีเครื่องควบคุมอุณหภูมิให้สม่ำเสมอไม่เกิน ๕ องศาเซลเซียส(๒) จัดทำบัญชีการจำหน่ายเชื้อโรคและพิษจากสัตว์ตามแบบจ.ช. ๓ ท้ายกฎกระทรวงนี้(๓)จัดให้มีผู้ควบคุมการจำหน่ายเชื้อโรคและพิษจากสัตว์ซึ่งต้องเป็นผู้ได้รับปริญญาในสาขาใดสาขาหนึ่งดังนี้คือ แพทยศาสตร์ สัตวแพทยศาสตร์ ทันตแพทยศาสตร์ เภสัชศาสตร์ หรือวิทยาศาสตร์(จุลชีววิทยา เทคนิคการแพทย์ หรือพยาบาล)ข้อ ๔ผู้รับใบอนุญาตจำหน่ายเชื้อโรคและพิษจากสัตว์ผู้ใดประสงค์จะขอต่ออายุใบอนุญาตให้ยื่นคำขอต่ออายุใบอนุญาตก่อนใบอนุญาตสิ้นอายุพร้อมด้วยหลักฐานตามที่ระบุไว้ในแบบจ.ช. ๔ ท้ายกฎกระทรวงนี้การอนุญาตให้ต่ออายุใบอนุญาตจำหน่ายเชื้อโรคและพิษจากสัตว์ผู้อนุญาตจะแสดงไว้ในรายการต่ออายุใบอนุญาตนั้น หรือจะออกใบอนุญาตตามแบบ จ.ช. ๒ให้ใหม่ก็ได้ข้อ ๕ ผู้รับใบอนุญาตจำหน่ายเชื้อโรคและพิษจากสัตว์ผู้ใดประสงค์จะขอใบแทนใบอนุญาตให้ยื่นคำขอพร้อมด้วยหลักฐานที่ระบุไว้ในแบบ จ.ช. ๕ ท้ายกฎกระทรวงนี้การอนุญาตคำขอใบแทนใบอนุญาตให้ผู้อนุญาตออกใบอนุญาตตามแบบ จ.ช. ๒ พร้อมทั้งกำกับคำว่า ใบแทน ไว้ที่ด้านหน้าด้วยข้อ ๖การยื่นคำขอตามกฎกระทรวงนี้ ในกรุงเทพมหานคร ให้ยื่น ณ สำนักงานเลขานุการกรมกรมวิทยาศาสตร์การแพทย์ กระทรวงสาธารณสุข ในจังหวัดอื่น ให้ยื่น ณ สำนักงานสาธารณสุขจังหวัดนั้นๆ หรือ ณ สำนักงานเลขานุการกรม กรมวิทยาศาสตร์การแพทย์ กระทรวงสาธารณสุขให้ไว้ ณ วันที่ ๑๘ มิถุนายน พ.ศ. ๒๕๒๙มารุต บุนนาครัฐมนตรีว่าการกระทรวงสาธารณสุข[เอกสารแนบท้าย]๑. คำขออนุญาตจำหน่ายเชื้อโรคและพิษจากสัตว์ (แบบจ.ช. ๑) ๒. ใบอนุญาตจำหน่ายเชื้อโรคและพิษจากสัตว์ (แบบจ.ช. ๒) ๓. บัญชีการจำหน่ายเชื้อโรคและพิษจากสัตว์ (แบบจ.ช. ๓) ๔.คำขอต่ออายุใบอนุญาตจำหน่ายเชื้อโรคและพิษจากสัตว์ (แบบ จ.ช. ๔) ๕. คำขอใบแทนอนุญาตจำหน่ายเชื้อโรคและพิษจากสัตว์(แบบ จ.ช. ๕) (ดูข้อมูลจากภาพกฎหมาย) หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากมาตรา ๕ วรรคสอง มาตรา ๖ (๕) มาตรา ๘ วรรคสอง มาตรา ๑๐ วรรคสอง และมาตรา๑๔ (๑) และ (๓) แห่งพระราชบัญญัติเชื้อโรคและพิษจากสัตว์ พ.ศ. ๒๕๒๕ บัญญัติว่าการขออนุญาต การออกใบอนุญาต การต่ออายุใบอนุญาตการขอใบแทนใบอนุญาตจำหน่ายเชื้อโรคและพิษจากสัตว์ และการควบคุมการจำหน่ายเชื้อโรคและพิษจากสัตว์ให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวงจึงจำเป็นต้องออกกฎกระทรวงนี้ณัฐดนัย/แก้ไข๑๒ กุมภาพันธ์ ๒๕๕๒รัศม์วรรณวลัย/ตรวจ๑๓ กุมภาพันธ์ ๒๕๕๒[๑]ราชกิจจานุเบกษา เล่ม ๑๐๓/ตอนที่ ๑๖๑/ฉบับพิเศษ หน้า ๑๗/๑๘ กันยายน๒๕๒๙